Viborger Samler, 1838-03-13
Med dette Regjeringssystem er det danske Folk ved lang Erfaring blevet saa fortroligt, at det ikke kan forestille sig Tingene anderledes; og det maa derfor vække Bekymring og Uro, naar en Begivenhed indtræffer, der synes at staae i Strid med dette System. Det kommer her ikke i Betragtning, om end Afvigelsen fra Systemet i sine umiddelbare Virkninger maatte synes mindre betydelig; thi det er Grundsætningen, hvorom det her især er at gjøre. – Det kan derfor ikke andet end ligesaa meget forundre som bekymre den sande Fædrelandsven, af en Cancelliskrivelse af 27de Februar sidstl., meddeelt i Kjøbenhavnsposten Nr. 61, at erfare, at der er lagt Beslag paa et foregaaende Nr. af samme Blad, fordi det skal have indeholdt en Meddelelse, som ifølge en kongl. Resolution ikke maatte optages – at altsaa den bestaaende Trykkefriheds Tilstand i et vist Punct er forandret ved en Resolution, som ikke er bekjendtgjort. – Vor Trykkefrihedslovgivning hjemler hver Borger Ret til at skrive over Landets Love, offentlige Jndretninger og Foranstaltninger, og vi kjende ingen anden Maade, hvorpaa denne Borgernes Ret kan indskrænkes, end ved et nyt Lovbud, som, efterat være forelagt Provindsialstænderne til Betænkning, erholder Hans Majestæts allerhøieste Sanction, og derefter offentligen bekjendtgjøres for alle Borgere. Skulde man, i Modsætning hertil, tænke sig Muligheden af Love, der først ved deres Anvendelse kom til almindelig Kundskab, da vilde Borgeren, og, for saavidt Trykkefrihedslovgivningen angaaer, Skribenten og navnligen Journalisten, have Grund til at frygte for, uforvarende at kunne komme til at støde an mod skjulte Love, som han skal adlyde uden at kjende dem, og ved hvilke der kan paaføres ham Tab og Miskjendelse, uden at han har kunne undgaae det. – Vi kunne ikke andet end antage, at en ufrivillig Forvexling af udøvelsen af den lovgivende Myndighed og en administrativ Foranstaltning maa ligge til Grund for den her omhandlede Resolution; men vi kunne ikke fordølge, at, efter vor Formening, det Collegium, der har det Kald at sørge for Lovenes Affattelse og Bekjendtgjørelse og at vaage over deres Efterlevelse, og som altsaa nøiere end nogen Anden maa kjende de Former, som staae i Samklang med Regjeringens Aand og Folkets aandelige Udvikling, at dette Collegium havde den stærkeste Opfordring til at gjøre Hans Majestæt Kongen Forestillinger desangaaende. Thi Jntet kan vel være dette Collegium meere magtpaaliggende, end at forebygge Afvigelser fra det almindelige Lovgivningsystem, hvilke, var det end kun tilsyneladende, staae i Modsætning til Regjeringsmaaden under en Fyrste, i hvis Styrelse Borgerfrihedens og Borgersikkerhedens Opretholdelse udgjør et væsentlig Grundtræk, og hos et Folk, hvem det allerede fra Arilds Tid blev indpræntet, at det er med Lov at man Land skal bygge. - Skriftcommitteen har allerede gjort en Erfaring, i hvilken mislig Stilling Tilstedeværelsen af slige skjulte Love sætter en Redaction. Den har fra en navngiven Forfatter modtaget en Artikel til Folkebladet, imod hvis Optagelse der ikke vilde være noget at erindre, hvis den ikke havde berørt den Sag, der, efter hvad flere af Committeens Medlemmer holde sig forvissede om, netop er Gjenstanden fordet i hiin Resolution givne Forbud. Skriftcommitteen kunde vistnok, uden at handle ulovligt, have optaget denne Artikel; thi kun Bekjendtgjørelsen kan gjøre hiin Resolution til Lov, og den er ikke paa nogensomhelst Maade meddeelt Redactionen. Men da hine Committeens Medlemmer dog paa anden Maade vare komne til den Forviisning, at der omdenne Sag existerede en kongelig befaling, saa ansaae Committeen, der er Organet for et talrigt Selskab, det for meest sømmeligt og værdigt at afholde sig fra et Skridt, der kunde lede til Beslagslæggelse af det Nr. af Folkebladet, der indeholdt Artiklen. Men paa den anden Side maatte Committeen, selv uden denne Anledning, ansee det for sin Pligt, aabent at yttre sig om denne Sag i Folkebladet, da dette udgives af et Selskab, hvis Tilværelse er betinget af den vigtige Borgerfrihed, der har givet det sit Navn. Skriftcommitteen.